Аднак улады шмат у чым самі спрыяюць такому развіццю падзеяў – яны стымулююць попыт на карту паляка зацягваннем лібералізацыі візавага рэжыму з ЕС і блакаваннем малога памежнага руху з Польшчай. Многія беларусы былі б задаволеныя бясплатнымі шэнгенскімі візамі, каб рабіць пакупкі ў суседняй Польшчы і Літве. З картай паляка яны атрымаюць больш сур’ёзныя па наступствах для Беларусі магчымасці — атрымаць грамадзянства ЕС.